section_heading: Laserski vođene varijante (LJDAM)
paragraph_text: Boeing je razvio i varijantu s laserskim senzorom, Laser Joint Direct Attack Munition (LJDAM, GBU-5x). Ona se može koristiti i protiv pokretnih meta, ali samo ako je vidljivost dovoljno dobra. Ako je potrebno, senzorski modul se može montirati na vrh bombe neposredno prije uporabe. Dana 30. lipnja 2006. F-16 američkog ratnog zrakoplovstva uspješno je testirao 227&nbsp;kilogramski GBU-38 LJDAM (87 kilograma bojna glava) protiv pokretnog oklopnog transportera. Dana 18. svibnja 2007. Boeing je primio prvi ugovor za isporuku 600 modula s laserskim senzorom u vrijednosti 28,8 milijuna dolara.